钦定古今图书集成/明伦汇编/官常典/第760卷 > 叶汝 王景亮 伍经正 邓岩忠 张鹏
## 钦定古今图书集成/明伦汇编/官常典/第760卷 > 叶汝 王景亮 伍经正 邓岩忠 张鹏

《翼　方》召　陈函辉。

按：《明外史朱大典传》：汝字衡生，高岱同邑人，由举
人为兵部主事。闻变，与妻王氏出居桐坞墓所，并赴
水死。王被救，次日复死之。景亮，字武侯，吴江人。崇祯
末成进士。“福王时，为中书舍人。唐王立，擢御史，巡按
金、衢二府，兼视学政。经正，安福贡生，为西安知县。唐
王立，超擢知府事。”岩忠，江陵人，由乡举为推官。衢州
破，经正赴井死，《景亮》、岩忠皆自缢死。鹏翼，鲁王所遣
镇将，亦死之。召宣城诸生，署江山县事。金华被屠，集
父老告之曰：“兵且至，吾义不当去，不可以一人故，致
阖城被殃。若辈可迎附。”遂封其印，冠带北向拜，赴井
死。士民为收葬，立祠祀焉。函辉，字木叔，台州临海人。
崇祯七年进士。授靖江知县，御史左光先劾罢之。后
大计，复坐赃削籍。李自成陷京师，恸哭刑牲，誓众倡
义师。会福王立，不许草泽勤王，乃已。寻起职方主事，
监军江北。事败奔归，与拥戴鲁王。王监国，擢少詹事。
或言函辉昔被计典，不宜侍左右，遂弃官归。寻复以
为礼部右侍郎。王自台州航海，函辉从之。已而相失，
哭入云峰山，作《绝命》六言词十章，投水死。